b'\n_START_ARTICLE_\nSupergravitacija\n_START_PARAGRAPH_\nSupergravitacija (supergravitacijos teorija) yra lauko teorija, sujungianti supersimetrijos (SUSY) ir Bendrosios Reliatyvumo Teorijos principus. \xc5\xa0ios teorijos b\xc5\xabdamos kartu prana\xc5\xa1auja, kad supergravitacijoje SUSY yra lokali simetrija (prie\xc5\xa1ingai nei kitose negravitacin\xc4\x97se teorijose, tokiose, kaip Minimalus Supersimetrinis Standartinis Modelis MSSM).\n_START_SECTION_\nBendros \xc5\xbeinios\n_START_PARAGRAPH_\nKaip ir kitos gravitacin\xc4\x97s teorijos, Supergravitacija turi sukinio s=2 laukus, kuri\xc5\xb3 kvantas yra gravitonas. Supersimetrija reikalauja, kad graviton\xc5\xb3 laukas tur\xc4\x97t\xc5\xb3 superpartner\xc4\xaf. \xc5\xa0is laukas turi sukin\xc4\xaf s=3/2, o lauko kvantas yra gravitinas. Gravitin\xc5\xb3 lauk\xc5\xb3 skai\xc4\x8dius yra lygus supersimetrij\xc5\xb3 skai\xc4\x8diui. Supergravitacijos teorijos yra laikomos geriausiomis teorijomis, kurios apra\xc5\xa1o bemasius sukinio-3/2 laukus._NEWLINE_Teorijos pagrindinis objektas yra multipletas, kurio komponent\xc4\x97s atitinka graviton\xc4\x85, gravitin\xc4\x85 ir kitus laukus._NEWLINE_Paprastai teorijoje laikoma, kad supersimetrija yra nepa\xc5\xbeeista. Ta\xc4\x8diau tuomet visos dalel\xc4\x97s yra bemas\xc4\x97s. Atsiradus spontani\xc5\xa1kam supersimetrijos pa\xc5\xbeeidimui, dalel\xc4\x97s d\xc4\x97l SuperHigso mechanizmo \xc4\xafgauna tam tikr\xc4\x85 mas\xc4\x99. Tai yra analogija \xc4\xafprastam Higso mechanizmui Standartiniame modelyje (SM).\n_START_SECTION_\nModeliai ir galimos modifikacijos\n_START_PARAGRAPH_\nSupergravitacija, \xc5\xbeymima SUGRA, pirm\xc4\x85 kart\xc4\x85 pamin\xc4\x97ta 1976 metais, ta\xc4\x8diau greitai buvo apibendrinta \xc4\xaf daug skirting\xc5\xb3 teorij\xc5\xb3 skirtingiems dimensij\xc5\xb3 skai\xc4\x8diams ir didesniam supersimetrijos kr\xc5\xabvi\xc5\xb3 skai\xc4\x8diui (N). SUGRA teorijos su N>1 da\xc5\xbenai vadinamos i\xc5\xa1pl\xc4\x97sta gravitacija (SUEGRA) Kai kurios SUGRA teorijos yra ekvivalen\xc4\x8dios SUGRA teorijoms su didesniu dimensij\xc5\xb3 skai\xc4\x8diumi, o tai parodoma matematiniu veiksmu- dimensine redukcija. N=1 11dimensij\xc5\xb3 SUGRA yra dimensi\xc5\xa1kai redukuojama \xc4\xaf N=8, d=4 SUGRA teorij\xc4\x85. Po redukcijos gaunamos teorijos yra vadinamos Kaluzos- Kleino teorijomis. _NEWLINE_Minimali supergravitacija, \xc5\xbeymima mSUGRA yra konstrukcija i\xc5\xa1 realistinio daleli\xc5\xb3 s\xc4\x85veik\xc5\xb3 modelio ir N=1 SUGRA teorijos. \xc4\x8cia SUSY yra pa\xc5\xbeeid\xc5\xbeiama super Higso mechanizmo metu. \xc5\xa0ios klas\xc4\x97s modeliuose, kurie dabar \xc5\xbeinomi kaip minimalios supergravitacijos Did\xc5\xbeiojo Suvienijimo Teorijos (minimal supergravity Grand Unification Theory -minimal SUGRA GUT), gravitacija perduoda SUSY pa\xc5\xbeeidimus ir mSUGRA naturaliai sudaro lengv\xc4\x85 SUSY pa\xc5\xbeeidim\xc4\x85. Elektrosilpnosios simetrijos radiacinis pa\xc5\xbeeidimas per renormalizacijos grup\xc4\x97s lygtis gaunamas kaip tiesioginis rezultatas. mSUGRA yra vienas i\xc5\xa1 pla\xc4\x8diausiai i\xc5\xa1tirt\xc5\xb3 daleli\xc5\xb3 fizikos modeli\xc5\xb3, naudojamas d\xc4\x97l dideli\xc5\xb3 teising\xc5\xb3 prognozi\xc5\xb3, teisingo ma\xc5\xbe\xc5\xb3 energij\xc5\xb3 rei\xc5\xa1kini\xc5\xb3 i\xc5\xa1 GUT apra\xc5\xa1ymo.  _NEWLINE_Viena i\xc5\xa1 SUGRA teorij\xc5\xb3 yra 11 dimensij\xc5\xb3 apra\xc5\xa1anti teorija, pirmoji kandidat\xc4\x97 \xc4\xaf M teorijas. Visi reikalavimai \xc5\xa1iai teorijai buvo sukoncentruoti \xc4\xaf pagrindinius keturis:    _NEWLINE_1.Werner\xe2\x80\x99is Nahm\xe2\x80\x99as \xc4\xafrod\xc4\x97, kad 11 dimensij\xc5\xb3 yra did\xc5\xbeiausias dimensij\xc5\xb3 skai\xc4\x8dius nuoseklus su vienu gravitonu ir, kad teorija su daugiau dimensij\xc5\xb3 turi tur\xc4\x97ti daleles, kuri\xc5\xb3 sukinys s>2. Toki\xc5\xb3 sunkum\xc5\xb3 i\xc5\xa1vengiama 12-oje dimensij\xc5\xb3, i\xc5\xa1 kuri\xc5\xb3 dvi priklauso laikui._NEWLINE_2.Netrukus po to, Edvardas Vitenas parod\xc4\x97, kad 11 yra ma\xc5\xbeiausias skai\xc4\x8dius dimensij\xc5\xb3, kurio pakanka talpinti SM kalibracines grupes: SU(3) stipriajai s\xc4\x85veikai, SU(2)\xc3\x97U(1) elektrosilpnajai s\xc4\x85veikai. \xc5\xa0iandien yra daug technik\xc5\xb3, \xc4\xaftvirtinan\xc4\x8di\xc5\xb3 kalibracines grupes supergravitacijoje bet kokiame dimensij\xc5\xb3 skai\xc4\x8diuje, pvz.: nuo 1980 met\xc5\xb3 buvo privalomai naudojama kalibracin\xc4\x97 simetrija I-ojo tipo ir heterotin\xc4\x97se styg\xc5\xb3 teorijose. II-ojo tipo styg\xc5\xb3 teorijoje ji taip pat gali b\xc5\xabti pritaikoma kompaktifikacijai ir  Calabi-Yau erdv\xc4\x97laiki\xc5\xb3 gavimui. Taip pat galima naudoti D-Branas modeliuojant kalibracines simetrijas._NEWLINE_3.1978 metais E. Cremmer\xe2\x80\x99is, B. Julia ir J. Scherk\xe2\x80\x99as (CJS) rado klasikin\xc4\x99 veiksmo i\xc5\xa1rai\xc5\xa1k\xc4\x85 11 dimensij\xc5\xb3 erdv\xc4\x97laikio SUGRA teorijai. \xc5\xa0iandien tai ir lieka vienintel\xc4\x97 \xc5\xbeinoma klasikin\xc4\x97 11dimensij\xc5\xb3 teorija su lokalia supersimetrija ir be lauk\xc5\xb3, kuri\xc5\xb3 sukinys b\xc5\xabt\xc5\xb3 s>2. Kitos 11 dimensij\xc5\xb3 teorijos kvantmechani\xc5\xa1kai n\xc4\x97ra ekvivalen\xc4\x8dios CJS teorijai, ta\xc4\x8diau, apra\xc5\xa1ant klasikiniu b\xc5\xabdu- ekvivalen\xc4\x8dios, pvz.: 9-ojo de\xc5\xa1imtme\xc4\x8dio vidury B. de Wit\xe2\x80\x99as  rado alternatyvi\xc4\x85 teorij\xc4\x85 11 dimensij\xc5\xb3 SUGRA su lokaliu SU(8) invarianti\xc5\xa1kumu. \xc5\xa0i teorija yra geresn\xc4\x97 nei CJS tuo, kad gali suma\xc5\xbeinti dimensij\xc5\xb3 skai\xc4\x8di\xc5\xb3 iki keturi\xc5\xb3, be jokio klasikini\xc5\xb3 jud\xc4\x97jimo lyg\xc4\x8di\xc5\xb3 naudojimo._NEWLINE_4.1980 metais \xc4\xafrodyta, kad 11dimensij\xc5\xb3 erdv\xc4\x97laikio kompaktifikacija i\xc5\xa1saugant SUSY operatorius negali duoti 4 ar 7 dimensij\xc5\xb3 erdv\xc4\x97laiki\xc5\xb3. Nekompaktifikuotos dimensijos turi suformuoti anti de-Siterio erdv\xc4\x99. \xc5\xa0iandien suprantama, kad yra daug galim\xc5\xb3 kompaktifikacij\xc5\xb3, bet tik Freund- Rubin kompaktifikacijos yra invariantai visose SUSY transformacijose, i\xc5\xa1saugan\xc4\x8diose veiksm\xc4\x85._NEWLINE_Tai rei\xc5\xa1kia, kad i\xc5\xa1 pirm\xc5\xb3 dviej\xc5\xb3 reikalavim\xc5\xb3 gauti rezultatai \xc4\xafvertint\xc5\xb3  unikalias 11 dimensij\xc5\xb3 erdv\xc4\x97laikio savybes, tre\xc4\x8dias rezultatas teorij\xc4\x85 padaro specifine, o paskutinis paai\xc5\xa1kint\xc5\xb3, kod\xc4\x97l stebima visata yra keturi\xc5\xb3 dimensij\xc5\xb3._NEWLINE_10 dimensij\xc5\xb3 supergravitacijos teorijos yra apra\xc5\xa1omos kaip ,,\xc5\xbeem\xc5\xb3 energij\xc5\xb3 riba\xe2\x80\x9d 10 dimensij\xc5\xb3 superstyg\xc5\xb3 teorijoje; tiksliau imant, \xc5\xa1ios ribos atsiranda kaip aproksimacijos styg\xc5\xb3 teorijoms. D\xc4\x97l styg\xc5\xb3 dualum\xc5\xb3, sp\xc4\x97jama 11 dimensij\xc5\xb3 M teorija  privalo tur\xc4\x97ti 11 dimensij\xc5\xb3 SUGRA kaip \xc5\xbeem\xc5\xb3 energij\xc5\xb3 rib\xc4\x85. Visgi, tai nerei\xc5\xa1kia, kad styg\xc5\xb3/ M teorija yra vienintelis SUGRA u\xc5\xbebaigimas.'